
P.L.x550/2011

                                              Nr.23/304/2011
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.56/2011 pentru stabilirea principiilor de aplicare a tarifelor de deservire generală în transportul feroviar public de călători, transmis cu adresa nr.P.l.x550 din 12 octombrie 2011.

În conformitate cu prevederile Constituţiei României, republicată, Camera decizională pentru aceast proiect de lege este Camera Deputaţilor.
.
PREŞEDINTE,

Iulian Iancu

P.L.x550/2011

                                          Nr.23/304/2011
R A P O R T

asupra proiectului de Lege privind aprobarea Ordonanţei de urgenţă a Guvernului nr.56/2011 pentru stabilirea principiilor de aplicare a tarifelor

de deservire generală în transportul feroviar public de călători


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare cu proiectul de Lege privind aprobarea Ordonanţei de urgenţă a Guvernului nr.56/2011 pentru stabilirea principiilor de aplicare a tarifelor de deservire generală în transportul feroviar public de călători, transmis cu adresa nr.P.l.x550 din 12 octombrie 2011şi înregistrat la comisie sub nr.23/304/2011 din 12 octombrie 2011.

În conformitate cu prevederile art.75 alin.(1) din Constituţia României, republicată, Camera decizională pentru acest proiect de lege este Camera Deputaţilor.

Proiectul de lege a fost adoptat de Senat, în şedinţa din 5 octombrie 2011.


Proiectul de lege a fost avizat favorabil de Consiliul Legislativ, cu adresa nr.661 din 15 iunie 2011.


Proiectul de lege a fost avizat favorabil de Comisia pentru buget, finanţe şi bănci şi de Comisia juridică, de disciplină şi imunităţi cu avizele nr.22/436 din 9 noiembrie 2011, respectiv nr.31/935 din 18 octombrie 2011.



Proiectul de lege are ca obiect de reglementare stabilirea unor noi principii tarifare care să permită adaptarea acţiunilor operatorilor de transport feroviar public de călători la necesităţile pieţei, urmărind, totodată, stabilirea cadrului legal pentru realizarea unui nou soft de vânzare a legitimaţiilor de călătorie, precum şi abrogarea Ordonanţei de urgenţă a Guvernului nr.149/2001 privind instituirea Tarifului intern de călători în transportul feroviar.

Membrii Comisiei pentru industrii şi servicii au examinat proiectul de lege şi documentele conexe în şedinţa din 22 noiembrie 2011.

La lucrările comisiei au fost prezenţi 27 deputaţi din totalul de  30 deputaţi membri ai comisiei.

La dezbateri a participat domnul secretar de stat Eusebiu Pistru, din partea Ministerului Transporturilor şi Infrastructurii.
Membrii Comisiei pentru industrii şi servicii au hotărât, în unanimitate, să propună plenului Camerei Deputaţilor adoptarea proiectului de Lege privind aprobarea Ordonanţei de urgenţă a Guvernului nr.56/2011 pentru stabilirea principiilor de aplicare a tarifelor de deservire generală în transportul feroviar public de călători, în forma adoptată de Senat.


Prin obiectul de reglementare şi conţinut, proiectul de act normativ se încadrează în categoria legilor ordinare.
PREŞEDINTE,
Iulian IANCU
Consilier parlamentar,
Ioan Bivolaru

